29. aprīlis

29. aprīlis ir gada 119. diena pēc Gregora kalendāra (120. garajā gadā). Līdz gada beigām ir atlikušas 246 dienas.

Vārda dienas 
Laine, Raimonds, Vilnis

Notikumi 
 1429. gads — Žanna d'Arka ieradās, lai izbeigtu Orleānas aplenkumu.
 1483. gads — Grankanāriju, galveno Kanāriju Salu, iekaroja Kastīlijas karaliste.
 1832. gads — Evarists Galuā tika atbrīvots no cietuma.
 1859. gads — sākās Otrais Itālijas Neatkarības karš.
 1945. gads — Rīgā atvērts Latvijas PSR Valsts vēstures muzejs.
 1991. gads — tropiskais ciklons uzbruka Bangladešai, bojā gāja aptuveni 138 000 cilvēku, bez pajumtes palika vairāk nekā 10 miljoni cilvēku.
 2007. gads — Sīrija pabeidza savu bruņoto spēku izvešanu no Libānas, beidzot 29 gadu okupāciju.
 2011. gads — notika Apvienotās Karalistes prinča Viljama, Kembridžas hercoga un Katrīnas, Kembridžas hercogienes kāzas.
 2021. gads:
 COVID-19 pandēmija: pasaulē ar COVID-19 oficiāli reģistrēto saslimšanas gadījumu skaits pārsniedza 150 miljonus;
 Ķīnā tika palaists orbitālās stacijas Tiangong pirmais modulis Tianhe.

Dzimuši 
 1837. gads — Žoržs Bulanžē (Georges Boulanger), franču ģenerālis un politiķis (miris 1891. gadā)
 1854. gads — Anrī Puankarē (Henri Poincaré), franču matemātiķis (miris 1912. gadā)
 1893. gads — Harolds Jūrijs (Harold Clayton Urey), ASV fizikālķīmiķis (miris 1981. gadā)
 1895. gads — Vladimirs Props (Владимир Яковлевич Пропп), krievu folklorists (miris 1970. gadā)
 1899. gads — Djūks Elingtons (Duke Ellington), amerikāņu mūziķis (miris 1974. gadā)
 1901. gads — Hirohito (裕仁, Hirohito), Japānas imperators (miris 1989. gadā)
 1915. gads — Arnolds Burovs, latviešu animators (miris 2006. gadā)
 1926. gads — Pols Berans (Paul Baran), amerikāņu inženieris (miris 2011. gadā)
 1934. gads.:
 Oļģerts Pavlovskis, latviešu politiķis un sabiedrisks darbinieks
 Valdis Pavlovskis, latviešu politiķis un sabiedrisks darbinieks
 1943. gads — Juris Kaminskis, latviešu teātra un kino aktieris (miris 1997. gadā)
 1947. gads — Ilma Čepāne, latviešu juriste un politiķe
 1950. gads — Silvija Radzobe, latviešu teātra kritiķe (mirusi 2020. gadā)
 1957. gads — Denjels Dejs-Lūiss (Daniel Day-Lewis), angļu un īru aktieris
 1958. gads.:
 Mišela Feifere (Michelle Pfeiffer), ASV aktrise
 Mārtins Vitmāršs (Martin Whitmarsh), angļu inženieris
 1970. gads.:
 Andrē Agasi (Andre Kirk Agassi), ASV tenisists
 Uma Tūrmane (Uma Karuna Thurman), ASV kinoaktrise
 1978. gads — Niko Kapanens (Niko Kapanen), somu hokejists
 1986. gads — Ingus Janevics, latviešu soļotājs
 1991. gads — Sabīne Niedola, latviešu basketboliste

Miruši 
 1688. gads — Frīdrihs Vilhelms I (Friedrich Wilhelm I.), Brandenburgas kūrfirsts (dzimis 1620. gadā)
 1771. gads — Frančesko Bartolomeo Rastrelli (Bartolomeo Francesco Rastrelli), itāļu arhitekts (dzimis 1700. gadā)
 1940. gads — Pauls Klē (Paul Klee), šveiciešu gleznotājs (dzimis 1879. gadā)
 1947. gads — Ērvings Fišers (Irving Fisher), amerikāņu ekonomists (dzimis 1867. gadā)
 1951. gads — Ludvigs Vitgenšteins (Ludwig Wittgenstein), austriešu/britu filozofs (dzimis 1889. gadā)
 1963. gads — Kārlis Reinholds Zariņš, Latvijas diplomāts (dzimis 1879. gadā)
 1979. gads — Emīls Melderis, latviešu tēlnieks (dzimis 1889. gadā)
 1980. gads — Alfreds Hičkoks (Alfred Hitchcock), angļu kinorežisors (dzimis 1899. gadā)
 1998. gads — Karloss Kastanjeda (Carlos Castaneda), amerikāņu rakstnieks un antropologs (dzimis 1925. gadā)
 2012. gads — Anatols Lapiņš (Anatole Lapine), Vācijas latviešu autoražotājs (dzimis 1930. gadā)
 2014. gads — Bobs Hoskinss (Bob Hoskins), angļu aktieris (dzimis 1942. gadā)
 2019. gads — Džons Singltons (John Singleton), amerikāņu kinorežisors (dzimis 1968. gadā)
 2020. gads:
 Jānis Lūsis, Latvijas vieglatlēts (dzimis 1939. gadā)
 Dace Skadiņa, latviešu aktrise un režisore (dzimusi 1941. gadā)

Svētku un piemiņas dienas 
 Starptautiskā dejas diena

Aprīlis